
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 100614 (1) 

Κάλυψη εσόδων της ΠΑΣΕΓΕΣ που απώλεσε από την εφαρμογή 
του ΦΠΑ. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 1642/1986 «για την εφαρμογή του 
φόρου Προστιθέμενης Αξίας και άλλες διατάξεις». 

β) Τη διάταξη του άρθρου 6 του Ν. 1798/1988 «υπολογι¬ 
σμός και συντελεστές του φόρου κατανάλωσης καπνοβιομηχανι- 
κών προϊόντων και άλλες διατάξεις». 

γ) Την ανάγκη κάλυψης της απώλειας των εσόδων της ΠΑ¬ 
ΣΕΓΕΣ από την εφαρμογή του Φόρου Προστιθέμενης Αξίας από 


1.1.1987, αποφασίζουμε: 

1. Από το έτος 1988 και εφεξής η απώλεια των εσόδων από 
κοινωνικούς πόρους, που επήλθε στην ΠΑΣΕΓΕΣ, λόγω εφαρμο¬ 
γής του Φ.Π.Α. από 1.1.1987, καλύπτεται με επιχορήγηση, η 
οποία καθορίζεται σε ποσοστό 12% ετησίους με βάση υπολογι¬ 
σμού, τα καθαρά εκ δρχ. 190.000.000 έσοδα που εισπράχθηκαν 
από την ΠΑΣΕΓΕΣ κατά το 1987. 

2. Η παραπάνω επιχορήγηση εγγράφεται στον Προϋπολογι¬ 
σμό του Υπουργείου Γεωργίας από ίδιο κωδικό αριθμό εξόδου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιανουάριου 1989 

Ο ΥΠΟΥΡΓΟΣ —" * 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 40004 (2) 

Διάρκεια εκπαίδευσης, ώρες διδασκαλίας και προσόντα υποψη¬ 
φίων προγράμματος Ταχύρρυθμης Επαγγελματικής Κατάρ¬ 
τισης στην ειδικότητα «ΚΕΝΤΗΤΙΚΗ ΣΕ ΠΛΕΚΤΟ ΚΑΙ 
ΥΦΑΝΤΟ ΥΦΑΣΜΑ». 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

α) Τις διατάξεις του άρθρου 11 του Ν.Δ. 212/69 «περί οργα- 
νώσεως και διοικήσεως του Οργανισμού Απασχολήσεως Εργατι¬ 
κού Δυναμικού». 

β) Τις διατάξεις του άρθρου 3 του Ν.Δ. 1104/72 «περί θεμά¬ 
των τινων ασφαλίσεων και εκπαιδεύσεως των επαγγελματικούς 
καταρτιζομένων». 

γ) Τις διατάξεις του Ν. 709/77 «περί καθιερώσεως κινήτρων 
επαγγελματικής καταρτίσεως εργατικού δυναμικού και ρυθμί- 
σεως συναφών θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 
4048/329/6.12.88, έγγραφο 121926/30.1^.88). 

ε) Την απόφαση Υπουργού Εργασίας 98131/24.11.88 «με¬ 
ταβίβαση αρμοδιοτήτων του Υπουργού Εργασίας και εξουσία 
υπογραφής στους Γενικό Γραμματέα, Ειδικό Γραμματέα, Προϊ¬ 
σταμένους Δ/νσεων και Υπηρεσιών και Προϊσταμένους Τμημά¬ 
των, αποφασίζουμε: / ι I 

Καθορίζουμε για την ταχύρρυθμο Επαγγελματική Κατάρτιση 
στην ειδικότητα «ΚΕΝΤΗΤΙΚΗ ΣΕ ΠΛΕΚΤΟ ΚΑΙ ΥΦΑΝΤΟ 
ΥΦΑΣΜΑ»; I / 

1. Τη διάρκεια εκπαίδευσης: σε εκατόν δώδεκα (112) εργάσι- 

μες ημέρες επί έξι (6) ώρες την ημέρα, δηλαδή συνολικά σε εξα¬ 
κόσιες εβδομήντα δύο (672) ώρες. 

2. Τα προσόντα των υποψηφίων ως εξής: 

α) Ηλικία: Από 16 έως 46 ετών. Ειδικά τα μέλη του Συνεται¬ 
ρισμού Παλιοβράχας θα μπορούν να παρακολουθήσουν τα μαθή¬ 
ματα και όταν έχουν μεγαλύτερη ηλικία. 

β) Γραμματικές γνώσεις: Απόφοιτοι Δημοτικού Σχολείου. Ει¬ 
δικά τα μέλη του Συνεταιρισμού Παλιοβράχας θα μπορούν να πα¬ 
ρακολουθήσουν τα μαθήματα και χωρίς το απολυτήριο του Δημο¬ 
τικού Σχολείου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Ιανουάριου 1989 

Με εντολή Υπουργού 
Ο Διευθυντής Επαγγ/κής Κατάρτισης 
ΝΙΚ. ΦΩΤΕΙΝΟΣ 

- +- 

Αριθ. Γ2β/οικ. 319 (3) 

Αναπροσαρμογή του ποσού των χρηματικών παροχών 
λόγω μητρότητας. 

; οι υπουργοί 

ΟΙΚΟΝΟΜΙΚΩΝ ΚΑΙ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1302/1982 «για την επικύρωση της 
Διεθνούς Σύμβασης Εργασίας αρ. 103/52 για την προστασία 
της Μητρότητας» (ΦΕΚ 133/Α'/29.10.82). 

2. Τις διατάξεις του Α.Ν. 421/1937 «περί διαθέσεων εσόδων 
τινών υπέρ της Κοινωνικής Πρόνοιας». 

3. Τις διατάξεις του Ν.Δ. 57/1973 «περί λήψεως μέτρων 
Κοινωνικής Προστασίας οικονομικώς αδυνάτων και καταργή¬ 
σεων των διεπουσών το θεσμό της απορίας διατάξεων». 

4. Την αριθ. Γ2β/10195/12.12.83 κοινή απόφαση των 
Υφυπουργών Οικονομικών και Υγείας, Πρόνοιας και Κοινωνι¬ 
κών Ασφαλίσεων «διάθεση πιστώσεων για καταβολή χρηματι¬ 
κών παροχών για το προ του τοκετού και μετά τον τοκετό 1 χρο¬ 
νικό διάστημα στις γυναίκες, που δεν δύνανται να αξιώσουν ,αυτές 
από ασφαλιστικό Φορέα ή είναι ανασφάλιστες» (ΦΕΚ 76,9/Α"/ 
83). 

5. Την αριθ. Γ2β/οικ.133/84 απόφαση του Υπουργού 

Υγείας και Πρόνοιας «καταβολή χρηματικών παροχών στις γυ¬ 
ναίκες λόγω μητρότητας» (ΦΕΚ 40/Β’/27.1.84). ' 

6. Την αριθ. 6474/88 απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/Β’/30.6.88). 

7. Την αριθ. 904/30.11.88 απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων, 
•σχετικά με ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων (ΦΕΚ 863/Β'/88), απο¬ 
φασίζουμε: 

Αναπροσαρμόζεται από 1.4.1989 το ποσό για την καταβολή 
χρηματικών παροχών, σύμφωνα με το άρθρο 4 παρ. 5 της αριθ. 
103 Διεθνούς Σύμβασης Εργασίας «περί προστασίας της Μητρό¬ 
τητας», όπως αυτή κυρώθηκε με το σχετικό (1) Νόμο στις γυναί¬ 
κες που δεν δικαιούνται να αξιώσουν παροχές από ασφαλιστικό 
φορέα ή είναι ανασφάλιστες για την εξασφάλιση ενός ικανοποιητι¬ 
κού επιπέδου διαβιώσεως, σε 40.000 δρχ. για έξι εβδομάδες 
πριν τον τοκετό και 40.000 δρχ. για έξι εβδομάδες μετά τον το¬ 
κετό. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 16 Ιανουάριου 1989 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

ΗΛΙΑΣ ΠΑΠΑΗΛΙΑΣ ΧΡ. ΟΙΚΟΝΟΜΟΥ 

Αριθ. Α2α/οικ.34267 (4) 

Πρόσληψη γιατρών στο Α' Θεραπευτήριο Χρονιών Παθήσεων 

Αθηνών. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 «κωδικοποί¬ 
ηση σε ενιαίο κείμενο των διατάξεων και κείμενης νομοθεσίας που 
αφορούν το προσωπικό με σχέση εργασίας ιδιωτικού δικαίου του 
Δημοσίου, των ΟΤΑ και λοιπών Ν.Π.Δ.Δ.» (ΦΕΚ 191/Α'/ 
88 ). 

2. Την πράξη του Υπουργού Προεδρίας της Κυβέρνησης αριθ. 
213/11.5.87. 

3. Το έγγραφό σας αριθ. 644/28.11.88. 

4. Τις επείγουσες ανάγκες του Α' Θεραπευτηρίου Χρονιών 
Παθήσεων Αθηνών, που δεν μπορούν να καλυφθούν από το υπάρ- 
χον προσωπικό ή με προσωπικό με απόσπαση, αποφασίζουμε: 

Ορίζουμε τον αριθμό του αναγκαιούντος για πρόσληψη προ¬ 
σωπικού στο Α' Θεραπευτήριο Χρονιών Παθήσεων Αθηνών σε 
δύο (2) γιατρούς Γενικής Ιατρικής με σχέση εργασίας ιδιωτικού 
δικαίου για χρονικό διάστημα μέχρι οκτώ (8) μήνες, για την κά¬ 
λυψη επειγουσών υπηρεσιακών αναγκών του Θεραπευτηρίου και 
εγκρίνουμε 1 την απόφαση του Διοικητικού σας Συμβουλίου, για 
την πρόσληψη από ανάληψη υπηρεσίας στο Α' Θεραπευτήριο 
Χρονιών Παθήσεων των Γιατρών: 

α) Κων/νου Γιαννούλη, Γενικής Ιατρικής, και 
β) Ιωάννη Αδαμοπούλου, Γενικής Ιατρικής, με σχέση εργα¬ 
σίας ιδιωτικού δικαίου για χρονικό διάστημα μέχρι οκτώ (8) μή¬ 
νες. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Δεκεμβρίου 1988 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-+- 

Α ρ ιθ . Φ21/3550 (5) 

Συμπλήρωση των διατάξεων του εδαφίου Α' της παρ. 1 του άρ¬ 
θρου 104 του Κανονισμού Ασφάλισης του ΙΚΑ, με νέα κατη¬ 
γορία εργασιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2 και 16 του Α.Ν. 1846/51 
«περί Κοινωνικών Ασφαλίσεων», όπως τροποποιήθηκαν μεταγε¬ 
νέστερα. 

2. Τις διατάξεις του άρθρου 2 παρ. 6 του Ν. 237/1975 «περί 
ρυθμίσεως θεμάτων τινών ασφαλίσεως εργαζομένων εις ιδιαζό¬ 
ντως βαρέα και ανθυγιεινά επαγγέλματα». 

3. Την απόφαση του Δ.Σ. του ΙΚΑ 428/1.12.88, που έχειλη- 

φθεί κατά τη συνεδρίασή του 41/1.12.88, καθώς και'την 39/ 
Συν 27/14.11.85 γνωμοδότηση του Συμβουλίου Κρίσης Βα¬ 
ριών και Ανθυγιεινών Επαγγελμάτων. 

4. Την 904/30.11.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «ανά¬ 
θεση αρμοδιοτήτων στον Υφυπουργό Κοινωνικών Ασφαλίσεων» 
(ΦΕΚ 863/Β'/88), αποφασίζουμε: 

Οι διατάξεις του εδαφίου Α' της παραγράφου 1 του άρθρου 
104 του Κανονισμού Ασφάλισης του ΙΚΑ (ΑΥΕ 55575/1479/ 
18.11.65, ΦΕΚ 816/Β'/7.12.65, όπως τροποποιήθηκε και 
συμπληρώθηκε αργότερα), συμπληρώνονται με νέα στοιχεία ερ¬ 
γασιών, η οποία έχει ως κατωτέρω: 

Εργασίες Ειδικότητες 

80 Χημικές Βιομηχανίες Όλοι οι εργαζόμενοι στην παρα¬ 
γωγή πολυεστερικών ρητινών, γα¬ 
λακτωμάτων, οξεικού πολυβινυλίου 
και ακρυλικών πολυμερών (εργασίες 
προετοιμασίας, παραγωγής, συ- 
σκευασίας, αποθήκευσης) με διεργα¬ 
σίες πολυμερισμού, καθώς και των 
απασχολουμένων στην αποθήκευση 
των μονομερών πρώτων υλών ως 
και διαλυτών των Χημικών Βιομη¬ 
χανιών. 

Η απόφαση αυτή αρχίζει να ισχύει από την πρώτη του μεθεπό¬ 
μενου μήνα της δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 13 Ιανουάριου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

-ψ- 

Αριθ. ΙΒ/519 (6) 

Καθορισμός ύψους Κρατικής Επιχορήγησης στη Σιβιτανίδειο Δη¬ 
μόσια Σχολή Τεχνών και Επαγγελμάτων. 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το από 22.6.1927 Π.Δ. «Περί κυρώσεως του από 2 Ιου¬ 
λίου 1926 Ν.Δ. «Περί ιδρύσεως της Σιβιτανιδείου Σχολής» όπως 
αυτό τροποποιήθηκε με ψήφισμα της Βουλής της 15ης Φεβρουά¬ 
ριου 1927 (ΦΕΚ 137/1927 τ-Α’). ’ 

2. Το άρθρο 16 του Ν.Δ. 3876/1958, δια του οποίου προβλέ- 
πεται ότι το ποσό των αναγραφόμένων κάθε φορά πιστώσεων 
στον προϋπολογισμό εξόδων του Υπουργείου για την επιχορή¬ 
γηση των ανηκόντων στην εποπτεία σχολών καθορίζεται με κοι¬ 
νές αποφάσεις των Υπουργών Οικονομικών και Εθνικής Παι¬ 
δείας και Θρησκευμάτων (ΦΕΚ. 180/Α/58). 

3. Το Ν.Δ. 3973 «περί ενοποιήσεως και συντονισμού της Διοι- 
κήσεως Επαγγελματικής Εκπαίδευσης». 

4. Τον ψηφισθέντα υπό της Βουλής Νόμο (Κύρωση του Γενι¬ 
κού Προϋπολογισμού του κράτους για το οικονομικό έτος 1989). 

5. Την Κοινή απόφαση του Πρωθυπουργού και του Υπουργού 
Οικονομικών αριθμ. 100208/2.1.89 ΦΕΚ. 10β/9.1.89 «Ανά¬ 
θεση αρμοδιοτήτων στον Υφυπουργό Οικονομικών», αποφασί¬ 
ζουμε: 


Καθορίζουμε το ύψος της καταβαλλόμενης κρατικής επιχορή¬ 
γησης προς τη Σιβιτανίδειο Δημόσια Σχολή Τεχνών και Επαγ¬ 
γελμάτων σε τριακόσια τριάντα εκατ. (330.000.000) δρχ. σε 
βάρος της πίστωσης του προϋπολογισμού εξόδων του Υπουρ¬ 
γείου Εθνικής Παιδείας και Θρησκευμάτων, Οικονομικού έτους 
1989 του φορέα 19-610 και.ΚΑΕ 2432. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 16 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Α4/Α/1304/267 (7) 

Έγκριση ανάθεσης έργου από την Υ.Π.Α. σε αναδόχους καθαριό¬ 
τητας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Νόμου 1735/87 «Προσ¬ 
λήψεις στο Δημόσιο Τομέα, κοινωνικός έλεγχος στη Δημόσια 
διοίκηση. Πολιτικά δικαιώματα και άλλες διατάξεις». 

2. Την ανάγκη ανάθεσης του έργου καθαρισμού των Αερ./νων 
Αθηνών, Θεσσαλονίκης, Κέρκυρας, Ρόδου, Κώ, Ζακύνθου και 
Ηρακλείου για το έτος 1989, σε αναδόχους καθαριότητας, λόγω 
της μεγάλης έκτασης των χώρων και επιφανειών αυτών και της 
απαίτησης διάθεσης μηχανικού εξοπλισμού μεγάλης χρηματικής 
αξίας, η προμήθεια του οποίου δεν μπορεί να πραγματοποιηθεί, 
επί του παρόντος από την ΥΠΑ. 

3. Το γεγονός ότι οι καθαρίστριες της ΥΠΑ δεν απασχολού¬ 
νται για τον καθαρισμό των παραπάνω χώρων (αίθουσες αφίξεων 
- αναχωρήσεων, εξωτερικοί χώροι κ.λ.π.), αποφασίζουμε: 

1. Καθορίζουμε τον αριθμό των αναδοχών καθαριότητας που 
θα χρησιμοποιηθούν με σύμβαση μίσθωσης έργου για τον καθα¬ 
ρισμό των Κρατικών Αερ/νων Αθηνών, Θεσσαλονίκης, Κέκρυ- 
ρας, Ρόδου, Κώ, Ζακύνθου και Ηρακλείου της Υπηρεσίας Πολι¬ 
τικής Αεροπορίας σε επτά (7) άτομα. 

2. Το χρονικό διάστημα απασχόλησης των παραπάνω ορίζεται 
σε 12 μήνες. 

3. Ως προσόντα για τους αναδόχους καθαριότητας ορίζονται η 
εμπειρία και ο διατιθέμενος απ’ αυτούς μηχανικός εξοπλι¬ 
σμός. 

4. Το ποσό της αμοιβής για κάθε ανάδοχο θα ορισθεί από το 
αποτέλεσμα του δημόσιου μειοδοτικού διαγωνισμού που θα διε- 
νεργηθεί για την ανάδειξη κάθε αναδόχου. 

5. Η σχετική αποζημίωση θα καταβάλλεται σε κάθε ανάδοχο 
κάθε μήνα και εφόσον θα εκτελείται κανονικά το έργο που θα τους 
ανατεθεί. Η παρακολούθηση και η διαπίστωση της καλής εκτέλε¬ 
σης του έργου θα γίνεται από Ειδική Επιτροπή που θα συγκροτη¬ 
θεί από υπαλλήλους κάθε Αερολιμένα. 

6. Ως τόπος εκτέλεσης του έργου ορίζονται οι Αερ/νες Αθη¬ 
νών, Θεσσαλονίκης, Κέρκυρας, Ρόδου, Κώ Ζακύνθου και Ηρα¬ 
κλείου. 

7. Οι χώροι και οι επιφάνειες των παραπάνω Αερ/νων που θα 
καθαρίζονται από τους αναδόχους δεν ανάγονται στον κύκλο κα¬ 
θηκόντων υπαλλήλων των Αερ/νων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 13 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΓΙΑΝΝΗΣ ΧΑΡΑΛΑΜΠΟΥΣ 

Αριθ. 32467 (8) 

Ψήφιση Οργανισμού Εσωτερικής Υπηρεσίας του Β' ΚΑΠΗ Δή¬ 
μου Ζωγράφου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 5 και 12 του Νόμου 1188/1981 
«περί κυρώσεως του κώδικα περί καταστάσεως προσωπικού Ορ¬ 
γανισμών Τοπικής Αυτοδιοικήσεως» σε συνδυασμό με τις όμοιες 
του Νόμου 1586/1986 και του Π. Δ/τος 37α/1987. 

2. Την αριθ. 5/11/25.10.1988 γνωμοδότηση του Υπηρε¬ 
σιακού Συμβουλίου του άρθρου 14 του Νόμου 1586/1986 Νο¬ 
μαρχίας Αθηνών περί εγκρίσεως της αριθ. 9/1988 απόφασης 
του Διοικητικού Συμβουλίου του Β' ΚΑΠΗ Δήμου Ζωγράφου 
περί εγκρίσεως του Οργανισμού Εσωτερικής Υπηρεσίας αυτού, 
αποφασίζουμε: 

Εγκρίνουμε την 9/1988 απόφαση του Διοικητικού Συμβου¬ 
λίου του Β' ΚΑΠΗ Δήμου Ζωγράφου, περί εγκρίσεως του Οργα¬ 
νισμού Εσωτερικής Υπηρεσίας αυτού, ως εξής: 

ΑΡΘΡΟ 1 

1. ΔΙΟΙΚΗΤΙΚΗ ΥΠΗΡΕΣΙΑ 

2. ΥΓΕΙΟΝΟΜΙΚΗ ΥΠΗΡΕΣΙΑ 

ΑΡΘΡΟ 2 

I. ΔΙΟΙΚΗΤΙΚΗ ΥΠΗΡΕΣΙΑ 

α. Γραφείο Διοικήσεως & Προσωπικού 
β. Γραφείο Κοινωνικής Πρόνοιας 

II. ΥΓΕΙΟΝΟΜΙΚΗ ΥΠΗΡΕΣΙΑ 

α. Γραφείο ιατροφαρμακευτικής περίθαλψης 
β. Γραφείο φυσικοθεραπείας 
γ. Γραφείο εργοθεραπείας 

ΑΡΘΡΟ 3 

Οι θέσεις του προσωπικού ΚΑΠΗ Ζωγράφου διαρθρώνονται 
σε κλάδους, βαθμούς & ειδικές κατηγορίες, ως ακολούθως: 

Α. ΜΟΝΙΜΟ ΠΡΟΣΩΠΙΚΟ 
Α1. ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΤΕ2 Κοινωνικών λειτουργών 
α. Δύο (2) θέσεις με βαθμούς Γ-Α. 

Κλάδος ΔΕΙ Διοικητικού 
β. Μία (1) θέση με βαθμό Δ-Α. 

Κλάδος ΥΕ16 Προσωπικό Καθαριότητας (καθαρίστριες) 
γ. Μία (1) θέση με βαθμό Δ-Γ. 

Α2. ΥΓΕΙΟΝΟΜΙΚΟ ΠΡΟΣΩΠΙΚΟ 
Κλάδος ΠΕΙ5 Ιατρών 

α. Μία (1) θέση ιατρού Παθολόγου - Καρδιολόγου ή άλλης ει- 
δικότητος με βαθμό Γ-Α. 

Κλάδος ΤΕ6 Επισκεπτριών - Αδελφών ή Επισκεπτριών 
Υγείας 

γ. Δύο (2) θέσεις με βαθμούς Γ-Α. 

Κλάδος ΤΕ10 Φυσιοθεραπευτών 
δ. Δύο (2) θέσεις με βαθμούς Γ-Α. 


Κλάδος ΤΕ18 Εργοθεραπευτών 
ε. Μία (1) θέση με βαθμούς Γ-Α. 

Κλάδος ΥΕ15 Οικογενειακών βοηθών 
στ. Δύο (2) θέσεις με βαθμούς Δ-Γ. 

ΑΡΘΡΟ 4 

Ο τρόπος πρόσληψης και τα τυπικά προσόντα του πιο πάνω 
προσωπικού, θα γίνεται από τις εκάστοτε ισχύουσες διατάξεις. 

Τα καθήκοντα, τους περιορισμούς, τον χρόνο εργασίες, την 
αστική ευθύνη, τα δικαιώματα, τις άδειες, τις μεταβολές υπηρε¬ 
σιακής κατάστασης, τις ηθικές αμοιβές, τα πειθαρχικά αδική¬ 
ματα, τις ποινές, τη λύση της υπαλληλικής σχέσης, την ιατροφαρ¬ 
μακευτική και νοσοκομειακή περίθαλψη του προσωπικού που 
προβλέπονται από τον Οργανισμό αυτό, ρυθμίζονται από τις δια¬ 
τάξεις του Ν. 1188/81. 

Οι αρμοδιότητες του προσωπικού του ΚΑΠΗ είναι οι πιο 
κάτω: 

1. Της Κοινωνικής υπηρεσίας προϊσταται ο αρχαιώτερος Κοι¬ 
νωνικός Λειτουργός του κέντρου, ο οποίος έχει την ευθύνη του συ¬ 
ντονισμού όλων των προγραμμάτων, καθώς επίσης και τις πάρα 
κάτω αρμοδιότητες: 

α. Συνεργάζεται με τα μέλη, σκοπό να συμβάλλει την αντιμε¬ 
τώπιση τυχόν ψυχολογικών, ατομικών ή οικογενειακών προβλη¬ 
μάτων, σεβόμενος την προσωπικότητα, την αξιοπρέπεια και τα 
δικαιώματα του μέλους. 

β. Συνεργάζεται με το υπόλοιπο προσωπικό του κέντρου και 
απο κοινού έχουν την ευθύνη για την εύρυθμη λειτουργία όλων 
των τμημάτων του ΚΑΠΗ. 

γ. Συνεργάζεται με την Διοίκηση του κέντρου και έχει την ευ¬ 
θύνη της υλοποίησης των αποφάσεων αυτής. 

Επίσης έχει την ευθύνη της οργάνωσης, εκπαίδευσης και αξιο¬ 
ποίησης των εθελοντριών, καθώς και την Διοικητική παρακολού¬ 
θηση της πρακτικής άσκησης των σπουδαστών των Σχολών Κοι¬ 
νωνικής Εργασίας. 

δ. Έχει την ευθύνη της επικοινωνίας με τους τοπικούς παρά¬ 
γοντες της περιοχής που λειτουργεί το Κέντρο, με σκοπό την δια¬ 
φώτιση και συμμετοχή τους στο πρόγραμμα. 

ε. Οργανώνει και υλοποιεί τα εγκεκριμένα από το Δ.Σ. προ¬ 
γράμματα και τις διάφορες εκδηλώσεις, ψυχαγωγίας, μορφωτι¬ 
κές, κ.λ.π., του κέντρου στα πλαίσια καλής συνεργασίας με τους 
δημότες ή ιδιώτες εθελοντές, εφ’ όσον υπάρχουν, με τα μέλη και 
γενικά αντιμετωπίζει κάθε έκτακτο θέμα που αφορά την λειτουρ¬ 
γία του κέντρου. 

2. Του Ιατρείου προΐσταται γιατρός παθολόγος - καρδιολόγος 
η άλλης ειδικότητας σχετικά με τις ανάγκες και τον αριθμό των 
μελών, ο οποίος παρέχει τις ιατρικές του υπηρεσίες τις ώρες και 
τις ημέρες που καθορίζονται με απόφαση του Δ.Σ. 

Φροντίζει για την, ύστερα από εξέτασή του, παραπομπή των 
μελών σε άλλες ειδικότητες, συνιστά διενέργεια παρακλινικών 
εξετάσεων και παρέχει οδηγίες για φαρμακευτική αγωγή, επι- 
σκεπτόμενος σ’ έκτακτες περιπτώσεις και στο σπίτι το μέλος που 
έχει την ανάγκη του. . 

3. Στο Ιατρείο του Κέντρου υπηρετεί: 

Επισκέπτρια αδελφή ή ελλείψει αυτής, αδελφή νοσοκόμα της 
οποίας το έργο είναι το εξής: 

α. Βοηθά τον ιατρό τις ώρες και ημέρες λειτουργείας του ια¬ 
τρείου. 

β. Μαζί με τον ιατρό, έχει την ευθύνη της φύλαξης και διαχεί¬ 
ρισης του φαρμακευτικού και υγειονομικού υλικού του κέντρου. 

γ. Επισκέπτεται με εντολή του ιατρού τα μέλη στο σπίτι τους & 
παρέχει νοσηλευτικές φροντίδες & οδηγίες. 

δ. Επισημαίνει τις περιπτώσεις των μελών που χρειάζονται 

οδηγίες & παρέχει πηροφορίες σχετικά με θέματα ατομικής & 
Δημόσιας υγείας. 

Γενικά αναλαμβάνει κάθε θέμα υγείας που αφορά τα μέλη και 
τις οικογένειές τους. 

ε. Συνεργάζεται με την Διοίκηση του Κέντρου και έχει την ευ¬ 
θύνη για την οργάνωση, εκπαίδευση και αξιοποίηση τόσο των 
εθελοντών, όσο και των σπουδαστών Σχολών της ειδικότητάς 
της. 

στ. Έχει την ευθύνη για την δραστηριοποίηση της Επιτροπής 
υγείας. .,. 

ζ. Οργανώνει ομιλίες, προγράμματα και εκδηλώσεις σε συνερ¬ 
γασία με τον γιατρό και την Επιτροπή Υγείας για θέματα ατομι¬ 
κής, Δημόσιας υγείας και προληπτικής Ιατρικής. 

Συνεργάζεται με Νοσοκομεία για ειδικά προγράμματα καθώς 
και με όλους τους Υγειονομικούς φορείς. 

4. Στο Φυσικοθεραπευτήριο του κέντρου προΐσταται ο αρχαιό¬ 
τερος Φυσ/τής που υπηρετεί. 

α. Έχει την ευθύνη για την εφαρμογή των προγραμμάτων 
Φ/Θ που είναι: 

Πρόγραμμα προληπτικής Φ/Θ, πρόγραμμα Συντηρητικής 
Φ/Θ και Πρόγραμμα αποκατάστασης. 

Φυσιοθεραπευτική αγωγή εφαρμόζεται μόνο κατόπιν παρα¬ 
πεμπτικού του ειδικού γιατρού του κέντρου. 

β. Συνεργάζεται με τον εργοθεραπευτή, προκειμένου να πετύ- 
χει το τρίπτυχο της Φ/Θ. 

Π ρόληψη-Συντήρηση-Αποκατάσταση. 
γ. Μετέχει ενεργά στις εκδηλώσεις του Κέντρου που αφορούν 
την ειδικότητά της όπως: διαλέξεις κ.λ.π. 

δ. Η δραστηριότητα του Φ/Θ επεκτείνεται και έξω από τον 
χώρο του ΚΑΠΗ σε συνεργασία με άλλες Υπηρεσίες και Νοση¬ 
λευτικά ιδρύματα. 

ε. Συνεργάζεται με την Διοίκηση του κέντρου και έχει την ευ¬ 
θύνη για την οργάνωση, εκπαίδευση σπουδαστών σχολών Φυσιο¬ 
θεραπείας. 

5. Της Εργοθεραπείας προΐσταται ο αρχαιότερος εργοθερα¬ 
πευτής του κέντρου, το έργο του οποίου είναι: 

α. Κινητοποίηση & αύξηση των ενδιαφερόντων μέσα από ευ¬ 
χάριστη για τα μέλη απασχόληση (χειροτεχνία κ.λ.π.) 

β. Διατήρηση της κινητικότητας και κατά το δυνατόν αποφυγή 
δυσάρεστων καταστάσεων (λειτουργικής Εργοθ/ία). 

γ. Ανεξαρτοποίηση όσων έχουν ανάγκη σε δραστηριότητες κα¬ 
θημερινής ζωής (Αυτοεξυπηρέτηση). 

δ. Αποκατάσταση λειτουργικών δυσχερειών στα μέλη που 
έχουν κινητικά προβλήματα (ορθοπεδική Ε/Θ). 

ε. Οικονομική ενίσχυση των απόρων μελών με την αξιοποίηση 
της ειδικής κλίσης τους. 

στ. Ηθική στήριξη των μελών που έχουν κάποιο πρόβλημα 
αναπηρίας μέσα απ’ τα προγράμματα Ε/Θ. 

ζ. Συνεργάζεται με την Κοινωνική Λειτουργό σε ψυχαγωγικά 
προγράμματα. 

η. Συνεργάζεται με Φυσίατρο και Φ/Θ με σκοπό την καλύτερη 
εκπλήρωση του προγράμματος αποκατάστασης. 

θ. Ο εργοθεραπευτής μπορεί να παρέχει τις υπηρεσίες του και 
στο σπίτι του μέλους όταν υπάρχει ειδική ανάγκη. 

ι. Έχει την ευθύνη για την πρακτική εξάσκηση των σπουδα¬ 
στών σχολών Ε/Θ. 

Η Οικογενειακή βοηθός προσφέρει τις υπηρεσίες της: 
α. Στο σπίτι των μελών στην περίπτωση που μένουν μόνα τους 
και έχουν ιδιαίτερη ανάγκη βοήθειας. 

Η βοήθεια αυτή συνίσταται στην παροχή υπηρεσιών κυρίως 
μέσα στο σπίτι-ελαφρύ μαγείρεμα, καθαριότητα, προμήθεια τρο¬ 
φίμων & διάφορες άλλες μικροεξυπηρετήσεις έξω από το σπίτι. 


β. Στο Κέντρο, όπου μεριμνά για την καθαριότητα και τον ευ- 
πρεπισμό όλων των χώρων αυτού & έχει την ευθύνη ομαλής λει¬ 
τουργία και εξυπηρέτησης της Καντίνας. 

ΑΡΘΡΟ 5 

Το Κέντρο Ανοικτής Προστασίας Ηλικιωμένων του Δήμου 
μπορεί να χρησιμοποιηθεί σαν κέντρο Πρακτικής άσκησης σπου¬ 
δαστών σχολών Κοινωνικής Εργασίας & άλλων παραϊατρικών 
επαγγελμάτων. 

Ανάμεσα στις δραστηριότητες του κέντρου είναι & η κινητοποί¬ 
ηση, εκπαίδευση και χρησιμοποίηση εθελοντικού προσωπικού σε 
όλα τα προγράμματα που θα προέρχονται κατά προτίμηση από 
το Δήμο και την περιοχή που λειτουργεί το Κέντρο. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 30 Δεκεμβρίου 1988 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 
-+- 

Αριθ. 31726 (9) 

Ψήφιση Οργανισμού Εσωτερικής Υπηρεσίας του Γ' ΚΑΠΗ Δή¬ 
μου Ηλιούπολης. 

Ο ΝΟΜΑΡΧΗΣ ΑΘΗΝΏΝ 
Έχοντας υπόψη: 

Ι.Τις διατάξεις των άρθρων 5 και 12 του Νόμου 1188/1981 
«περί κυρώσεως του κώδικα περί καταστάσεώς προσωπικού Ορ¬ 
γανισμών Τοπικής Αυτοδιοικήσεως» σε συνδυασμό με τις όμοιες 
του Νόμου 1586/1986 και του Π.Δ/τος 37α/1987. . 

2. Την άριθ. 5/12/25.10.1988 γνωμοδότηση του Υπηρε¬ 
σιακού Συμβουλίου του άρθρου 14 του Νόμου 1586/1986 Νο¬ 
μαρχίας Αθηνών περί εγκρίσεως της αριθ. 4/1988 απόφασης 
του Διοικητικού Συμβουλίου του Γ’ ΚΑΠΗ Δήμου Ηλιούπολης 
περί εγκρίσεως του Οργανισμού Εσωτερικής Υπηρεσίας αυτού, 
αποφασίζουμε: 

Εγκρίνουμε την 4/1988 απόφαση του Διοικητικού Συμβου¬ 
λίου του Γ’ ΚΑΠΗ Δήμου Ηλιούπολης, περί εγκρίσεως του Ορ¬ 
γανισμού Εσωτερικής Υπηρεσίας αυτού, ως εξής: 

Οι αρμοδιότητες του προσωπικού του ΚΑΠΗ είναι οι παρα¬ 
κάτω: 

1. Της Κοινωνικής υπηρεσίας προΐσταται ο Κοινωνικός Λει¬ 
τουργός του Κέντρου ο οποίος έχει τις παρακάτω αρμοδιότη¬ 
τες: 

α) Συνεργάζεται με τα μέλη με σκοπό να συμβάλλει στην αντι¬ 
μετώπιση τυχόν ψυχολογικών, ατομικών ή οικογενειακών προ¬ 
βλημάτων, σεβόμενος την προσωπικότητα, την αξιοπρέπεια και 
τα δικαιώματα του μέλους. 

β) Συνεργάζεται με το υπόλοιπο προσωπικό του Κέντρου και 
έχει τη διοικητική ευθύνη της εύρυθμης λειτουργίας των Υπηρε¬ 
σιών του Κέντρου δηλαδή του Ιατρείου, Φυσικοθέραπευτηρίου 
και των άλλων ειδικοτήτων που αποσκοπούν στην καλύτερη εξυ¬ 
πηρέτηση των προστατευομένων μελών. 

γ) Συνεργάζεται με τη Διοίκηση του Κέντρου και έχει την ευ¬ 
θύνη για την οργάνωση, εκπαίδευση και αξιοποίηση των εθελο¬ 
ντών καθώς και τη Δ/κη παρακολούθηση της πρακτικής άσκη¬ 
σης των σπουδαστών των σχολών Κοινωνικής Εργασίας και άλ¬ 
λων σπουδαστών των παραϊατρικών επαγγελμάτων που τυχόν 
θα εκπαιδεύονται στο Κέντρο. 

δ) Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις ψυχαγωγικές, μορφώτικές κλπ. του Κέ¬ 
ντρου στα πλαίσια καλής συνεργασίας με τους Δημότες ή ιδιώτες 

εθελοντές, εφόσον υπάρχουν και με τα μέλη και γενικά αντιμετω¬ 
πίζει κάθε έκτακτο θέμα που αφορά τη λειτουργία του Κέντρου. 

2. Του Ιατρείου προΐσταται γιατρός Παθολόγος ή άλλης ειδι- 
κότητας σχετικά με τις ανάγκες και τον αριθμό των μελών ο 
οποίος παρέχει τις ιατρικές του υπηρεσίες, φροντίζει για την 
ύστερα από εξέταση του, παραπομπή των μελών σε άλλες ειδικό¬ 
τητες, συνιστά διενέργεια παρακλινικών εξετάσεων και παρέχει 
οδηγίες για φαρμακευτική αγωγή επισκεπτόμενος σε έκτακτες 
περιπτώσεις και στο σπίτι το μέλος που έχει την ανάγκη του. 

3. Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, ή νοσηλεύτρια της 
οποίας το έργο είναι το εξής: 

α) Να βοηθά τον ιατρό τις ημέρες και τις ώρες που λειτουργεί 
το ιατρείο. 

β) Με το γιατρό έχει την ευθύνη για τη φύλαξη και διαχείρηση 
του Φαρμακευτικού και υγειονομικού υλικού του Κέντρου. 

γ) Επισκέπτεται με εντολή του γιατρού, τα μέλη στο σπίτι τους 
και παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατομικής 
και δημόσιας υγείας. 

Γενικά αναλαμβάνει κάθε θέμα υγείας που αφορά τα μέλη και 
τις οικογένειές τους. 

4. Στο Φυσικοθεραπευτήριο του Κέντρου προΐσταται ο φυσικο- 
θεραπευτής ο οποίος ύστερα από γραπτή εντολή του ιατρού εφαρ¬ 
μόζει φυσιοθεραπευτική αγωγή στα μέλη του Κέντρου που 
έχουν ανάγκη από αυτή. Φυσιοθεραπευτική αγωγή μπορεί να 
εκτελεστεί στο σπίτι των μελών σε έκτακτες και ειδικές ανάγκες 
τους που κρίνει ο ιατρός. 

5. Στο Εργοθεραπευτήριο, προΐσταται ο εργοθεραπευτής, ο 
οποίος έχει ως έργο του την αξιοποίηση και τη δραστηριοποίηση 
του μέλους, για δημιουργική απασχόληση και παραγωγικό έργο 
με σκοπό και την οικονομική του ενίσχυση. Επίσης βοηθά το μέ¬ 
λος στην άσκηση για την αυτοεξυπηρέτηση και στην ανάπτυξη ει¬ 
δικών ενδιαφερόντων. 

6. Η οικογενειακή βοηθός προσφέρει τις υπηρεσίες της κυρίως 
στο σπίτι των μελών, για τις περιπτώσεις που ζουν μόνοι τους και 
έχουν ιδιαίτερες ανάγκες βοήθειας. Η βοήθεια συνίσταται στην 
παροχή υπηρεσιών μέσα στο σπίτι όπως είναι π.χ. ελαφρό μαγεί¬ 
ρεμα, καθαριότητα, προμήθεια τροφίμων και διάφορες άλλες μι- 
κροεξυπηρετήσεις έξω από το σπίτι. Επίσης μεριμνά για την κα¬ 
θαριότητα και τον ευπρεπισμό όλων των χώρων του ΚΑΠΗ. 

Το Κέντρο Ανοικτής Προστασίας του Δήμου μπορεί να χρησι¬ 
μοποιηθεί σαν Κέντρο Προστασίας ασκήσεως σπουδαστών σχο¬ 
λών Κοινωνικής Εργασίας και άλλων παραϊατρικών επαγγελμά¬ 
των. 


Ανάμεσα στις δραστηριότητες του Κέντρου είναι και η κινητο¬ 
ποίηση εκπαίδευση και χρησιμοποίηση εθελοντικού προσωπικού 
σε όλα τα προγράμματα που θα προέρχονται κατά προτίμηση από 
το Δήμο και την περιοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1988 
Ο Νομάρχης 

ΘΕΟΔ. ΒΓΕΝΟΠΟΤΛΟΣ 
-♦- 

Αριθ. 34.252 (10) 

Τροποποίηση Οργανισμού Εσωτερικής Υπηρεσίας του ΚΑΠΗ 

Δήμου Νέας Φιλαδέλφειας. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 5 και 12 του Νόμου 1188/1981 
«περί κυρώσεως του κώδικα περί καταστάσεως προσωπικού Ορ¬ 
γανισμών Τοπικής Αυτοδιοικήσεως» σε συνδυασμό με τις όμοιες 
του Νόμου 1586/1986 και του Π.Δ/τος 37α/1987. 

2. Την αριθ. 1/3/25.2.1988 γνωμοδότηση του Υπηρεσιακού 
Συμβουλίου του άρθρου 14 του Νόμου 1586/1986 Νομαρχίας 
Αθηνών περί εγκρίσεως της αριθ. 8/1987 απόφασης του Διοικη¬ 
τικού Συμβουλίου του Γ’ ΚΑΠΗ Δήμου Ν. Φιλαδέλφειας τροπο¬ 
ποίησης του Οργανισμού Εσωτερικής Υπηρεσίας αυτού, αποφα¬ 
σίζουμε: 

Εγκρίνουμε την αριθ. 8/1987 απόφαση του Διοικητικού Συμ¬ 
βουλίου του ΚΑΠΗ Δήμου Ν. Φιλαδέλφειας περί τροποποιήσεως 
του Οργανισμού Εσωτερικής Υπηρεσίας αυτού, που εγκρίθηκε με 
την αριθ. 2461/5.2.1985 απόφασή μας ως εξής: 

ΑΡΘΡΟ 3 

Γ’ Βοηθητικό προσωπικό. 

Μία (1) θέση κλάδου ΥΕ15 Οικογενειακών Βοηθών με βαθ¬ 
μούς Δ-Γ. 

Κατά τα λοιπά ισχύει, όπως έχει, ο Οργανισμός Εσωτερικής 
Υπηρεσίας του ΚΑΠΗ Δήμου Νέας Φιλαδέλφειας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Ιανουάριου 1989 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






